CELEX: 62020TN0247
Language: el
Date: 2020-05-04 00:00:00
Title: Υπόθεση T-247/20: Προσφυγή-αγωγή της 4ης Μαΐου 2020 — JP κατά Επιτροπής

6.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/27
            
         
      Προσφυγή-αγωγή της 4ης Μαΐου 2020 — JP κατά Επιτροπής
      (Υπόθεση T-247/20)
      (2020/C 222/30)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: JP (εκπρόσωποι: S. Rodrigues και A. Champetier, δικηγόροι)
      
         Καθής-Εναγόμενη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση C(2020) 1195 τελικό της 24ης Φεβρουαρίου 2020 της Επιτροπής με την οποία απορρίφθηκε η επιβεβαιωτική αίτηση για πρόσβαση σε έγγραφα βάσει του Κανονισμού (ΕΚ) 1049/2001 — GESTDEM 2019/5394 έως 5399, και
               
            
                  —
               
               
                  να υποχρεώσει την καθής-εναγόμενη να καταβάλει το συμβολικό ποσό του ενός ευρώ προς αποκατάσταση της ηθικής βλάβης του προσφεύγοντος-ενάγοντος καθώς και όλα τα δικαστικά έξοδα της διαδικασίας.
               
            
         Λόγοι ακυρώσεως
      
      Προς στήριξη της προσφυγής-αγωγής ο προσφεύγων-ενάγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται παράβαση των άρθρων 4, παράγραφος 1, στοιχείο β', και 17 του κανονισμού (EE) 1049/2001 όσον αφορά την προστασία της ιδιωτικής ζωής και της ακεραιότητας του ατόμου.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 4, παράγραφος 3 του κανονισμού (ΕΕ) 1049/2001 όσον αφορά την προστασία της διαδικασίας λήψης αποφάσεων.
               
            
                  3.
               
               
                  Με τον τρίτο λόγο προβάλλεται παράβαση του άρθρου 4, παράγραφος 6 του κανονισμού (EE) 1049/2001 όσον αφορά την μερική πρόσβαση και την αρχή της αναλογικότητας.
               
            
                  4.
               
               
                  Με τον τέταρτο λόγο προβάλλεται παραβίαση της αρχής της χρηστής διοικήσεως.